Εδώ δεν είναι Καλιφόρνια.
Δεν είναι Νέα Υόρκη.
Δεν είναι Λονδίνο.
Είναι η Μαρμπέγια.
Επιτέλους, η αερόμπικ έφτασε στην Κόστα ντελ Σολ.
Αδιαφορείς για τον εαυτό σου;
Βασανίζεσαι με όργανα και βάρη;
Κουράστηκες να γυμνάζεσαι μόνη χωρίς αποτελέσματα ή ενδιαφέρον;
Τώρα, ήρθε η πλήρης εκγύμναση.
Καλώς ήρθες στο Κλαμπ Καντόνγκα.
Το καλύτερο γυμναστήριο στην πιο πριβέ περιοχή της Ισπανίας.
Έλα να διασκεδάσεις και να αποκτήσεις ξανά αυτοπεποίθηση.
Από σήμερα κιόλας,
κλείσε ραντεβού με το σώμα σου στο Πουέρτο Μπανούς.
Σε περιμένουμε στο Κλαμπ Καντόνγκα!
Στοπ.
ΟΙΚΟΓΈΝΕΙΑ ΦΑΡΆΝΤ
Τι διάολο κάνει αυτή εδώ; Τι είπα;
Δεν θα ηχογραφεί, αν δεν πληρώσει.
Τέλος η ηχογράφηση.
-Τι; -Λόγω οφειλών.
Είχες μέχρι σήμερα το πρωί.
Ο μάνατζέρ μου πλήρωσε χθες.
Γκάμπι, μίλησες με τον Τζέι.
Ναι. Ορκίζομαι ότι πλήρωσε.
Τηλεφώνησέ του, που να πάρει.
Λυπάμαι, Τάνια. Πρέπει να φύγετε.
Ορκίζομαι ότι κάναμε το έμβασμα.
Μας χρωστάς λεφτά για οκτώ ώρες.
Όχι, πέντε είναι.
Και οι τρεις τον προηγούμενο μήνα;
Κακομαθημένο παλιοκόριτσο.
Άσε μας να τελειώσουμε και θα σε πληρώσω εγώ.
Δεν είναι μπαρ εδώ.
Μόνο ένα τραγούδι.
Ξέρεις πόσο μου κοστίζει η ώρα;
Θες 80.000 πεσέτες, σωστά;
Μην ανησυχείς, θα τα φέρω αμέσως.
Οι μουσικοί έξω.
Όχι, οι μουσικοί μένουν μέχρι να γυρίσω.
Μείνετε εδώ.
Δεν απαντάει.
Φυσικά. Πήγαινέ με σπίτι.
ΧΡΟΝΙΑ ΜΥΕΛΟΓΕΝΗΣ ΛΕΥΧΑΙΜΙΑ
Δεν είναι πολύ ζωηρά.
Μόλις έφαγαν, γι' αυτό.
-Δεν μου αρέσει να πετάω χρήματα. -Είχες ποτέ παράπονο;
Κάποτε ένα είχε καταρράκτη.
Δεν είχε καταρράκτη. Πάντως, σε τρόμαξε.
Κοίτα, αυτό είναι το καλύτερο που έχω.
Θα έχω τίγρη τον άλλο μήνα.
-Τίγρη; -Ναι, από ένα πορτογαλικό τσίρκο.
Όχι, τώρα το θέλω, Κούρο.
Τότε, διάλεξε.
Λέο! Η γυναίκα σου!
Πώς στο καλό βρήκε αυτά τα χαρτιά;
Έχεις πολλά στο μυαλό σου.
Σου είπα να αφήσεις τα πάντα περί ασθενείας στο γραφείο.
Το κέρατό μου. Τι θα κάνουμε τώρα;
Μίλησέ της.
Πότε να της μιλήσω;
Έρχεται ο Μόνζερ. Πρέπει να ετοιμαστώ.
Εντάξει, τότε θα πάω στη Μαδρίτη.
Πάρε τη Σάρα με τον Ούγκο.
Θα τσακωθούν.
Ας τσακωθούν. Δείξε τους απλώς τη διαθήκη και τέλος.
Καλώς. Τότε, η Σάρα δεν θα έρθει για κυνήγι.
Δεν πειράζει, θα πάρω τον Όσκαρ.
Και τι θα τους πω;
Ότι θεραπεύτηκα.
Λέο...
Αν πεις κάτι άλλο, θα προκληθεί αναστάτωση.
Μίλησέ τους, είσαι καλή σ' αυτό.
Μόλις γυρίσω, θα μιλήσουμε όλοι μαζί.
Ξέρεις τι θα έκανα εγώ, Λέο;
Θα έπαιρνα το θηλυκό.
Στη Μαδρίτη; Μέχρι πότε;
Δεν ξέρω.
Για μια δυο μέρες. Τόσο κρατάνε οι κρίσεις της Τάνιας.
Και το κυνήγι με τον πατέρα σου;
Θα πας εσύ.
Θα έρθετε πιο κοντά.
Δεν χρειάζεται να πάω για κυνήγι για να γίνει αυτό.
Ο πατέρας μου έχει καρκίνο.
Τα αδέρφια μου δεν το ξέρουν.
Γι' αυτό πάμε στη Μαδρίτη.
Θα πεθάνει;
Λευχαιμία είναι.
Είναι χρόνια ασθένεια, οπότε μπορεί να διαρκέσει είκοσι χρόνια.
Είκοσι χρόνια
ή έναν μήνα.
Δεν πρέπει να πάει κι αυτός στη Μαδρίτη;
Αυτό το κυνήγι είναι σημαντικό.
Έρχεται ο βασικός συνεργάτης του.
Ο Μόνζερ Αλ Ασάντ.
Θα κλείσουν μια συμφωνία.
Τότε, εγώ γιατί πηγαίνω;
Για να κουβαλάω βαλίτσες;
Αν σου το ζητήσει, κάν' το.
Θα γνωρίσεις σπουδαία άτομα.
Που ανοίγουν πόρτες.
Γι' αυτό πρέπει να είσαι εκεί, για να σε δουν.
Καλό το ναπάλμ,
αλλά ο πατέρας μου λέει
ότι με το κυνήγι γνωρίζεις πραγματικά ποιος είναι ο συνεργάτης σου.
Το αγόρι σου;
Θα πάει με τον μπαμπά.
Τι είναι αυτά που λες;
Σοβαρά;
Το θέμα δεν αφορά τον Όσκαρ.
ΕΓΚΥΚΛΟΠΑΙΔΕΙΑ SALVAT
ΛΕΥΧΑΙΜΙΑ
Τι είναι αυτό;
-Ένα λιοντάρι 300 κιλών. -Θεέ μου.
Και αυτό είναι ένα βελάκι,
μέσα στο οποίο θα βάλω αμφεταμίνες.
Για ποιο λόγο;
Για να το αναστατώσω.
Θα του δώσεις αμφεταμίνες;
Ναι, μια ένεση κάθε έξι ώρες, για να δράσει.
Και αύριο, θα ξεσαλώσει.
-Τέλεια ιδέα. -Δεν σου είπε η κόρη μου;
Τι να μου πει;
Το λιοντάρι θα έρθει μαζί μας για κυνήγι.
Ορίστε. Πυροβόλησέ τον στον πισινό.
Ορίστε;
Πυροβόλησέ τον στον πισινό.
Δεν έχω πυροβολήσει ποτέ μου.
Τράβα τη σκανδάλη, όπως στα όπλα στα πανηγύρια.
Εντάξει.
-Από κάπου πρέπει να ξεκινήσεις. -Ναι.
-Σάρα, γλυκιά μου. -Ναι.
Ένα πράγμα σου ζητάω μόνο.
Να έχεις υπομονή με την αδερφή σου.
Πώς ήξερε η Τάνια πού ήταν αυτά τα χαρτιά;
Αυτό δεν έχει σημασία τώρα.
Μόνο να είμαστε ενωμένες.
Για να μην αναστατωθεί κανείς.
Ο μπαμπάς πεθαίνει και το ανακάλυψα τυχαία!
-Πεθαίνει; -Κανείς δεν πεθαίνει.
Τότε, τι λέει εδώ πέρα;
"Χρόνια μυελογενής λευχαιμία", αγάπη μου. Χρόνια.
Δεν είναι οξεία.
Σάρα, το ήξερες;
Και βέβαια το ήξερα.
Πήγαινα μάλιστα με τον μπαμπά για εξετάσεις.
Γιατί λες να κάναμε πάρτι στη Μαδρίτη;
Δεν ήταν για τα γενέθλιά του;
Η τούρτα, ναι.
Οι 300 καλεσμένοι, όμως, ήταν για άλλο λόγο.
Ο μπαμπάς έγινε καλύτερα και ήθελε να το γιορτάσει.
Είναι απίστευτο.
Ο μπαμπάς έχει καρκίνο τελικού σταδίου
και μόνο η κορούλα του το ξέρει.
Αυτό ακριβώς ήθελε να αποφύγει ο μπαμπάς.
Τι, δηλαδή;
Είμαστε κι εμείς παιδιά του.
Ούγκο, σε παρακαλώ. Αρκετά.
Ο μπαμπάς έπρεπε να 'ναι εδώ.
-Θα δει τον Μόνζερ. -Ναι. Με το αγόρι της Σάρα.
Είναι προφανές τι συμβαίνει.
Τι είναι προφανές;
Πώς βγαίνεις μπροστά.
Κανείς δεν βγαίνει μπροστά.
-Αλήθεια; -Όχι.
Σάρα, νομίζεις ότι η Τάνια κι εγώ είμαστε ηλίθιοι;
Φέρνει έναν φίλο από τη Μαδρίτη, μας τον γνωρίζει
και τον στέλνει για δουλειά στην Αφρική
πριν πεθάνει ο πατέρας.
Ο Λέο Φαράντ δεν πεθαίνει!
Δεν χρειάζεται καν να υποβληθεί σε θεραπεία.
Πρέπει μόνο να προσέχει να μην υποτροπιάσει.
Οι γιατροί, όμως, ήταν ξεκάθαροι. Μπορεί να ζήσει φυσιολογικά.
Δηλαδή η λευχαιμία είναι σαν ανεμοβλογιά;
Τάνια, μη λες βλακείες.
Αγάπη μου.
Και βέβαια δεν είναι σαν την ανεμοβλογιά.
Μπορεί να μην εξελιχθεί καλά.
Γι' αυτό πήρες το μέρος της κόρης σου.
Δεν παίρνω το μέρος κανενός.
Μόνο λόγια.
Όχι μόνο λόγια.
Είναι στη διαθήκη.
Ποια διαθήκη;
Την έγραψε ο πατέρας σας, για να ξεκαθαρίσει τα πάντα.
Τάνια.
Ούγκο.
Όχι τώρα, Σάρα.
Διαβάστε την ήρεμα στα δωμάτιά σας.
Είναι μακροσκελές έγγραφο.
Και δεν θέλω διαφωνίες, παρακαλώ.
Έγινα σαφής;
Απολύτως.
Πρέπει να κρατάς την αναπνοή σου.
Πίεσε με τον δείκτη σου απαλά.
Άσε τη βολή να σε εκπλήξει.
Πολύ ωραία.
Ξανά.
Καλύτερα. Βλέπεις; Δεν είναι τόσο δύσκολο.
Λέο, τουφέκι δεν παίρνουν στο κυνήγι;
Μη με σημαδεύεις.
Ναι. Συγγνώμη.
Στον Μόνζερ Αλ Ασάντ αρέσουν τα καλάσνικοφ.
Γνωριζόμαστε 20 χρόνια. Είμαστε σαν οικογένεια.
Αγαπάει πολύ τη Σάρα.
Όταν του είπα για το ναπάλμ, μου ζήτησε να σε πάρω μαζί.
Τέλεια, ευχαριστώ.
-Άντε, ρίξε. -Εντάξει.
Πάλι. Ρίξε.
Δεν ελέγχεις την αναπνοή σου.
Κοίτα. Κάνε πίσω.
Θέλει πειθαρχία,
ηρεμία και πολλή υπομονή.
-Έλα. -Θεέ μου.
-Μην ξεχνάς να αναπνέεις. -Εντάξει.
Ωραία. Ξανά.
Πάντα πίστευα ότι οι έμποροι όπλων ήταν άντρες
που διέσχιζαν ζούγκλες ή ερήμους.
Αλλά ο Λέο μού είπε ότι τα κανόνιζε όλα από το σπίτι του.
Ή, το πολύ πολύ, ταξιδεύοντας πρώτη θέση,
για να επισκεφθεί τον Μόνζερ Αλ Ασάντ,
ο οποίος, εκτός από φίλος, ήταν η βασική επαφή του Λέο
με την αγορά της Μέσης Ανατολής.
ΝΟΤΙΑ ΥΕΜΕΝΗ
Ο Μόνζερ ήξερε όλους τους Άραβες και Αφρικανούς αντάρτες
που δρούσαν υπό την προστασία της Σοβιετικής Ένωσης.
Μια πιστή πελατεία,
την οποία έλεγχε από την έδρα του στη Νότια Υεμένη.
Καλώς όρισες! Πώς είσαι, φίλε μου;
Αν ο Λέο ήθελε να κλείσει μια δουλειά,
ο Μόνζερ πάντα έβρισκε τον πελάτη
και μοιράζονταν την προμήθεια.
Χάρη στις καλές σχέσεις του Μόνζερ με τη Νότια Υεμένη,
ο Λέο είχε διπλωματικό διαβατήριο
κι έγινε εκπρόσωπος της χώρας στην αγοραπωλησία όπλων.
Και όχι μόνο αυτό. Είχε πρόσβαση σε αυτό το έγγραφο,
που ίσως φαίνεται απλό,
αλλά σηματοδοτεί τη διαφορά μεταξύ του να είσαι αδίστακτος διακινητής
και νόμιμος έμπορος όπλων.
Λέγεται "πιστοποιητικό τελικού χρήστη".
Εκδίδεται από τα έθνη για να αποδείξει ότι η πώληση
είναι εγγυημένη από την κυβέρνηση.
Χάρη σε αυτό το έγγραφο, νομιμοποιήθηκε στη Νότια Υεμένη
όλη η δραστηριότητα του Λέο Φαράντ.
Εκατό για την επόμενη παραγγελία.
Χρειαζόμαστε κι άλλους γεμιστήρες.
Με αυτό το πιστοποιητικό, ο Λέο αγόραζε όπλα
από το εργοστάσιο του φίλου του Κάσπαρ στην Πολωνία,
από όπου μπορούσε να πάρει οτιδήποτε. Από ένα κιβώτιο καλάσνικοφ,
μέχρι ένα φορτίο αντιαρματικών πυραύλων.
Φορτώνω τα όπλα στην Πολωνία, σε εμπορικό πλοίο για Υεμένη,
αλλά τα ξεφορτώνω σε όποιο λιμάνι της Μεσογείου
θέλει ο αγοραστής.
Τίποτα δεν φτάνει στην Υεμένη;
Μόνο η προμήθεια που παίρνουν για το πιστοποιητικό τελικού χρήστη.
Θα μου φτιάξεις πρωινό τελικά;
Γιατί το ξέρατε εσείς οι δύο;
Είμαι η μεγαλύτερη.
-Τι εξουσία έχεις; -Αυτή που δεν είχες ποτέ!
Νευρίασες γιατί δεν εξαρτάται από εσένα!
Εξαρτάται από δύο κακομαθημένα.
Αυτό θέλει ο μπαμπάς.
Για ποιο πράγμα μιλάτε;
Δεν το έγραψε ο μπαμπάς αυτό.
Σάρα, ας φάμε πρωινό. Θα συζητήσουμε ήρεμα αργότερα.
Προτιμώ να του μιλήσω.
Πού πηγαίνεις;
Να πακετάρω. Επιστρέφω στη Μαρμπέγια.
Αυτό ακριβώς σου ζήτησα να μην κάνεις.
Δεν έχει σημασία τι κάνω.
Ο Ούγκο κι η Τάνια έχουν την πλειοψηφία.
Αυτό δεν ήθελες;
Είναι αδέλφια σου, Σάρα.
Έπεισες τον μπαμπά να αλλάξει γνώμη. Έλα τώρα, μαμά.
Όχι, η διαθήκη σας θέτει απλώς επί ίσοις όροις.
Ξέρεις πολύ καλά ότι τα αδέλφια μου είναι ανίκανα.
Είναι κι αυτά παιδιά μου.
Το κύρος το κερδίζεις.
Δεν το κληρονομείς.
Και τι διάολο κάνω τόσα χρόνια;
Ποιος υπογράφει τα χαρτιά;
Ποιος βοηθάει τον μπαμπά;
Ποιος αφιερώνει ώρες και μήνες στην εταιρεία;
Ποιος έφερε αυτόν που έφτιαξε ναπάλμ;
Αυτό είναι το πρόβλημά σου.
Νομίζεις ότι είσαι η πιο έξυπνη, η πιο καλλιεργημένη,
η καλύτερη σε όλα.
Και δεν ακούς.
Φυσικά και ακούω.
Όχι.
Νομίζεις ότι είναι ένδειξη δύναμης.
Δεν είναι, αγάπη μου.
Είναι η αδυναμία σου.
Δηλαδή, με διπλωματικό διαβατήριο και πιστοποιητικό τελικού χρήστη,
μπορεί ο καθένας να γίνει μεσάζοντας;
Όχι ο καθένας. Χρειάζεσαι γνωριμίες.
Καλές σχέσεις με τις κυβερνήσεις, Και, κυρίως, κεφάλαιο.
Κεφάλαιο;
Ναι, ο πελάτης δεν εξοφλεί μέχρι να πάρει το εμπόρευμα.
Αν συμβεί κάτι, φταις εσύ.
Πρέπει να ξέρεις με ποιον δουλεύεις,
τον πελάτη και ποιος φυλάει τα νώτα σου.
ΙΔΙΩΤΙΚΟ ΚΥΝΗΓΕΤΙΚΟ ΚΑΤΑΦΥΓΙΟ
Ο Μόνζερ σ' τα φυλάει.
Πρέπει να τον αφήσουμε να σκοτώσει το λιοντάρι;
Καλώς όρισες!
Πώς είσαι, φίλε μου;
Πάντα χαίρομαι να σε βλέπω.
-Καλώς όρισες. -Παρομοίως.
Τι μου έφερες;
Ένα πεινασμένο αρσενικό που τρέχει με χίλια.
Αν δεν σε φάει, θα προσπαθήσει να σε καβαλήσει.
Όχι, εννοούσα αυτόν.
Γεια σας. Είμαι ο Όσκαρ, το αγόρι της Σάρα.
Ώστε εσύ είσαι ο κύριος Ναπάλμ.
Ναι. Χάρηκα για τη γνωριμία, κε Μόνζερ.
Λέγε με θείο.
-Εντάξει. -Η Σάρα είναι σαν ανιψιά μου.
Ο Λέο λέει τα καλύτερα για σένα.
-Είμαι σίγουρος ότι υπερβάλλει. -Όχι, καθόλου.
Τι εννοείς;
Αστειεύομαι.
Είναι πλακατζής.
Ναι.
Πλάκα μου κάνεις.
Τον κάλεσες κι αυτόν;
Η πίτα είναι μεγάλη. Φτάνει για όλους.
Αυτό το κάθαρμα έστειλε δύο μπράβους στο σπίτι μου.
Λέο...
Ένας σημάδεψε την κόρη μου στο κεφάλι.
-Και θα πληρώσει. -Αλήθεια;
Όταν έρθει η ώρα.
Ο Μαγουάντ;
Καλώς όρισες.
Χαίρομαι που αποφάσισες να έρθεις.
Γιατί να μην έρθω; Δουλειά είναι, σωστά;
Και κυνήγι λιονταριών.
Με σένα, δεν ξέρω ποιο είναι χειρότερο.
-Τι συμβαίνει; -Να ακούς μόνο.
Η σημερινή θα είναι μια πολύ ξεχωριστή μέρα.
Τι μου λες;
Λέο.
Μαγουάντ.
Ξέρεις τον γαμπρό του;
Φυσικά.
"Ραντεβού με το σώμα σου στο Πουέρτο Μπανούς".
Πολύ πρωτότυπο.
Κάλεσες και τη CIA;
Απεναντίας. Αυτή μας προσκάλεσε.
Γεια σας!
-Λέο. -Χρόνια και ζαμάνια.
Χαρά μου.
Μαγουάντ.
-Χαίρομαι που σε βλέπω. -Καλό το ταξίδι;
Και ξαφνικά, βρέθηκα εκεί,
περιτριγυρισμένος από εμπόρους όπλων και από τα δύο μπλοκ,
σοσιαλιστές και καπιταλιστές.
Να συναναστρέφονται με τους δύο μεγαλύτερους χορηγούς τους.
Τον Μόνζερ και τη CIA.
Δεν με κάλεσαν να πιω μαζί τους,
αλλά αυτή η συνάντηση θα γινόταν πρωτοσέλιδο.
Δεν θα μιλήσω για ιδεολογίες.
Ο καθένας μπορεί να πιστεύει ό,τι θέλει.
Και γνωρίζουμε ο ένας τον άλλο.
Πολύ καλά.
Το σημαντικό είναι ότι είμαστε όλοι εδώ σήμερα.
Καθόμαστε στο ίδιο τραπέζι για να συζητήσουμε πρακτικά θέματα.
Δηλαδή, μόνο για δουλειά.
Θα ήθελα όλοι να αφήσουν την πολιτική τους άποψη εκτός.
-Πάντα αυτό κάνω. -Τέλεια.
Λέο;
Έχεις την αμέριστη προσοχή μου.
Νικαράγουα.
Η κυβέρνησή μου θα στηρίξει τους Κόντρας.
Χρειάζονται όπλα. Αλλά όχι τα δικά μας. Τα σοβιετικά.
Τζίνα, δουλεύω με τους Κουβανούς...
Όχι πολιτική, Λέο.
Για δουλειά μιλάω.
Αν μαθευτεί ότι τακιμιάζω με τη CIA, θα χάσω πελάτες.
Κανείς δεν θα το μάθει, Λέο.
Θα είναι εφάπαξ ενίσχυση.
Είμαστε όλοι μαζί σε αυτό. Όχι μόνο εσύ.
Αν το μάθει η επαφή μου από την KGB,
είμαι νεκρός.
Ελπίζω να αξίζει τον κόπο.
Θα πληρωθείς αδρά.
Έτσι, εσύ κι ο Μόνζερ θα χρηματοδοτήσετε
τις αφρικανικές επαναστάσεις που τόσο αγαπάτε.
Και γιατί δεν εξοπλίζετε τους Κόντρας με δικά σας τουφέκια;
Δεν μπορούμε. Απόφαση του Κογκρέσου.
Με ρωσικά τουφέκια,
θα φαίνεται ότι εξοπλίστηκαν από κομμουνιστές.
Δεν έχω πιστοποιητικό για να περάσω τον Ατλαντικό με όπλα.
Δεν προβλέπεται.
Με την άδεια της Υεμένης θα πας στην Αλχεθίρας.
Θα εκδώσουν πιστοποιητικό διέλευσης από την Ονδούρα.
Οπότε,
αν ο Λέο πάρει τη δουλειά στη Νικαράγουα, εγώ τι θα πάρω;
Το Ιράν.
Τι;
Θα πουλήσεις ανταλλακτικά για τα F-14 τους.
Τα θέλουν για τον πόλεμο με το Ιράκ.
Με αυτά τα έσοδα θα πληρώσουμε τα όπλα των Κόντρας.
Ιρανοί αγιατολάχ χρηματοδοτούν την πτώση του κομμουνισμού στη Νικαράγουα.
Είστε εντελώς τρελοί.
Είναι πολύ ευαίσθητο θέμα.
Πουλάω όπλα στον Σαντάμ Χουσεΐν εδώ και χρόνια.
Ο ιρακινός στρατός είναι από τους καλύτερους πελάτες μου.
-Ποιο είναι το πρόβλημα; -Να...
Φανταστείτε να ανακαλύψουν ότι προμηθεύω και το Ιράν.
Μαγουάντ.
Όλοι παίρνουμε ένα ρίσκο εδώ.
Αν το μάθει η KGB...
Ο Σαντάμ Χουσεΐν είναι πολύ χειρότερος από την KGB.
Αν προμηθεύσω το Ιράν, τον εχθρό του,
γίνομαι προδότης.
Διαλύει κόσμο σε οξύ για πολύ λιγότερα.
Κανείς δεν θα το μάθει, Μαγουάντ. Είναι απόρρητη επιχείρηση.
Χρειάζομαι εγγυήσεις.
Εγώ είμαι η εγγύησή σου.
Γιατί, αν διαρρεύσει κάτι, χαθήκαμε όλοι.
Κύριοι, θα πάρετε τη μεγαλύτερη προμήθεια της ζωής σας.
Ζητώ μόνο να παραμερίσετε
κάθε αίσθημα δυσπιστίας,
ανησυχίας
και να δουλέψουμε σαν ομάδα.
Αν δεν το έχετε αντιληφθεί,
σας έχω νέα.
Ο κόσμος αλλάζει.
Και πρέπει να προσαρμοστούμε.
Στην παγκόσμια ειρήνη.
Θεέ μου. Είσαι πειραχτήρι!
Πώς πάει το γυμναστήριο;
Καλά.
Πολύ καλά.
Χαίρομαι.
Άκουσα ότι η Σάρα είναι πολύ ευτυχισμένη μαζί σου.
Αυτό που δεν ξέρω είναι
αν σε έφερε στη Μαρμπέγια να διδάξεις αερόμπικ,
να ελέγχεις τον πούστη τον αδερφό της
ή να σε χρησιμοποιήσει στη δουλειά της.
Καλή ερώτηση. Ρώτησέ την.
Ίσως μπορείς να κάνεις και τα τρία.
Αυτό θα ήταν φοβερό.
Καινούριο τραγούδι;
Δεν θα πας στη Μαρμπέγια;
Ξέρεις ότι είμαι παρορμητική.
Παρασύρομαι και τα κάνω θάλασσα μερικές φορές.
Ναι, σε καταλαβαίνω απόλυτα.
Αλήθεια;
Πόσα θα μου έδινες;
Ορίστε;
Για να σε στηρίξω.
Τάνια, το θέμα δεν είναι να σε εξαγοράσω.
Αλλά να αποφασίσουμε μαζί τι είναι καλύτερο για την οικογένεια.
Σωστά. Και αν θέλω να σου πουλήσω την υποστήριξή μου;
Και γιατί να το κάνεις αυτό;
Επειδή δεν με νοιάζει.
Δεν δίνω δεκάρα για όπλα, πολέμους...
-Τάνια, άκουσέ με. -Δεν θέλω, Σάρα.
Μόνο η μουσική με ενδιαφέρει. Μόνο αυτή.
Γι' αυτό, τα έβαλα κάτω.
-Αλήθεια; -Ναι.
Το κόστος των μουσικών,
μια καμπάνια για τουρνέ και μια σωστή ηχογράφηση.
Όλα μαζί είναι 90 εκατομμύρια πεσέτες.
Ενενήντα εκατομμύρια θα σου έδιναν πέντε χρόνια υποστήριξης.
Πενταροδεκάρες,
μπροστά σε αυτά που βγάζει ο μπαμπάς σε πέντε χρόνια.
Θες να πληρώσω την καριέρα σου;
Όχι, την αρχή της μόνο.
Πολύ καλά.
Και αν δεν πετύχει;
Άλλα 90 εκατομμύρια για μια νέα αρχή.
-Θα πετύχει. -Μπορεί και όχι.
Μπορεί να πουν ότι τραγουδάς χάλια.
Ο Ούγκο όμως ίσως με θεωρεί φοβερή.
Θα με εκβιάσεις;
Όλοι κάνουμε ό,τι μπορούμε.
Να η δική μου πρόταση.
-Λέγε. -Θα καλύψω τα έξοδα για το ντέμο.
Το πάμε σε μια δισκογραφική
και αν σε επιλέξουν, γινόμαστε συνεργάτες κι επενδύουμε στη διαφήμιση.
-Δεν θέλω χάρες. -Δεν είναι χάρη.
Είναι.
Προτιμάς τα 90 εκατομμύρια, σωστά;
Ο Ούγκο δεν θα το σκεφτόταν.
Τάνια.
Ο Ούγκο δεν σκέφτεται.
Θες πραγματικά να στηριχτείς πάνω του;
Όπως νομίζεις.
Γεια.
Μια απρόσμενη ήττα της Ατλέτικο Μαδρίτης
με σκορ 2-0.
Είναι άραγε ένα καμπανάκι για την ομάδα...
-Εδώ, στο νούμερο 12. -Εντάξει.
Πόσο είναι;
2.500 πεσέτες.
Ο Μόφλι.
Πολύ καλύτερο.
Τι γίνεται;
Τυχερός είσαι.
Αν είχες τηλεφωνήσει χθες, θα έφευγες με άδεια χέρια.
Δεν είχα σκοπό να έρθω στη Μαδρίτη, αλλά προέκυψε κάτι.
Την κόβουν τώρα.
Θέλεις μια μπύρα;
-Ένα ρούμι καλύτερα. -Εντάξει.
-Περίμενε πίσω. -Εντάξει.
Πώς είσαι, Ντάνι;
Καλά, εσύ;
Μια χαρά.
Έβαλα λίγη Coca-Cola γιατί είναι δυνατό.
Ευχαριστώ.
Άκουσες για τα κοάλα;
Σταμάτα, Ντάνι, μας έχεις ζαλίσει από χθες το βράδυ.
-Τι έγινε; -Τους αρέσουν τα όργια.
Στα κοάλα;
Μην τον ακούς.
Είναι τρελός.
Όχι, αλήθεια.
Κάνουν έρευνα.
Αυστραλοί επιστήμονες από το Πανεπιστήμιο του Κουίνσλαντ.
Μάλιστα.
Ξέρεις ποια είναι τα αγαπημένα τους όργια;
-Ποια; -Τα λεσβιακά.
-Δεν τους φαίνεται. -Το ξέρω.
Ούγκο, κάποιος σε ζητάει.
Τι θες εδώ;
Νόμιζες ότι δεν το ήξερα;
Τρία χρόνια αγοράζεις κόκα από αυτήν την τρελή.
Έχει την επιμέλεια της κόρης της ρουφιανεύοντας στην αστυνομία.
Δεν ξέρω τι εννοείς.
Ο Λοπέρα το είπε στον μπαμπά.
Όπως βλέπεις, εκτός από τον καρκίνο του μπαμπά,
ξέρω τα πάντα για όλους μας.
Τι θέλεις;
Να σε βοηθήσω.
Το ελευθέρωσαν.
Το έχεις κάνει πολλές φορές;
Πολλές.
Μη φοβάσαι.
Ούτε εγώ είχα πατέρα, όπως κι εσύ.
Ξέρω πώς είναι να κρυώνεις, να πεινάς, να έχεις φιλοδοξίες.
Αλλά;
Δεν υπάρχουν αλλά. Αντιθέτως.
Ένα ορφανό παιδί είναι πιο ανεξάρτητο, πιο εύπλαστο.
Για μένα, είσαι σαν μια λευκή σελίδα.
Καθαρή, άγραφη ακόμα.
Ποτέ δεν το σκέφτηκα έτσι.
Μου αρέσει.
Τότε, πρέπει να εμπιστευτείς.
Και κυρίως, να είσαι πιστός.
Πιστός στη Σάρα;
Όχι, δεν μιλάω για τη Σάρα.
Να είσαι πιστός στην οικογένεια.
Μιλάω για αφοσίωση.
Αυτό που έχω με τον Μόνζερ, με τους ανθρώπους μου.
Γι' αυτούς κάνω συμφωνίες που δεν θέλω
και πίνω ουίσκι με καθάρματα σαν τον Μαγουάντ.
Καταλαβαίνεις;
Καταλαβαίνω.
Ο κόσμος πάει κατά διαόλου.
Πολλά προβλήματα, ένα τεράστιο χάος.
Αλλά όταν είσαι πιστός,
όλα τακτοποιούνται.
Αυτός είναι ο πρώτος κανόνας, που τα ξεκαθαρίζει όλα.
Λέο.
Η Σάρα μου είπε για τον καρκίνο.
Πώς είσαι;
Θα ζήσω εκατό χρόνια, μικρέ.
Ωραία.
Δεν φοβάσαι;
Ξέρεις κάτι;
Στο Θιβέτ, οι μοναχοί έχουν μια παράδοση.
Φτιάχνουν πίνακες με κόκκους άμμου.
Χρωματιστούς.
Είναι υπέροχοι.
Τους παίρνει πέντε, δέκα, δεκαπέντε χρόνια για να βάλουν κάθε κόκκο στη θέση του.
Είναι πολύ σχολαστικοί.
Την ημέρα που τελειώνουν και τοποθετούν τον τελευταίο κόκκο άμμου,
ξέρεις τι κάνουν;
Φυσούν πάνω στον πίνακα
και τα πάντα σκορπίζονται.
Γιατί;
Για να δείξουν ότι τίποτα δεν διαρκεί και να μη δεσμευόμαστε με τίποτα.
Νομίζω ότι οι Θιβετιανοί μοναχοί είναι ηλίθιοι.
Εδώ και 20 χρόνια,
βάζω τους δικούς μου κόκκους άμμου.
Τους κόκκους των Φαράντ.
Και δεν θα αφήσω κανέναν να τους σκορπίσει στον αέρα.
Γι' αυτό χρειάζομαι μια ισχυρή οικογένεια.
Έγινα σαφής;
-Ούγκο. -Δεν καταλαβαίνεις τίποτα.
Τι δεν καταλαβαίνω;
Νομίζεις ότι αν πεθάνει ο μπαμπάς, μπορείς να πας άνετη
και να κληρονομήσεις τα πάντα, λες και μας αφήνει στεγνοκαθαριστήριο.
Ούγκο, σου προτείνω μια συμφωνία.
Αυτό είναι το πρόβλημα, Σάρα.
Νομίζεις ότι το πρόβλημα είμαι εγώ ή η Τάνια.
Αλλά το πρόβλημα είναι ο θείος Μόνζερ.
Αυτός φέρνει τις συμφωνίες.
Αυτός φέρνει τα πιστοποιητικά και τις εγγυήσεις.
Είναι φοβερός τύπος, σωστά;
-Συμπαθητικός, ίσως κι ευαίσθητος. -Ναι.
Αλλά είναι επίσης ένας κλασικός Άραβας,
με τρεις γυναίκες, που ποτέ στη ζωή του
δεν έχει καθίσει να φάει στο ίδιο τραπέζι με τη μαμά.
Γιατί λοιπόν πιστεύεις ότι εσύ, μια γυναίκα,
θα κάνεις δουλειές με τον θείο Μόνζερ;
Πιστεύεις ότι θα διαπραγματευτείς με Ιορδανούς;
Ή με Υεμενίτες;
Ή με Τυνήσιους;
Ποιος είπε ότι θα το κάνω μόνη μου;
Το αγόρι σου, Σάρα, δεν είναι Φαράντ.
Εδώ είναι.
Να πάρει.
Το πετύχαμε;
Δεν ξέρω.
Ίσως τραυματίστηκε.
Περίμενέ με εδώ.
Τι θα κάνεις;
-Θα ρίξω μια ματιά. -Εντάξει.
Λέο.
Λέο!
Να πάρει. Λέο!
Γαμώτο.
Τώρα. Ρίξε.
Κάν' το εσύ.
-Δεν έχω σφαίρες. -Πάρε.
Τελικά, δεν σκότωσα το λιοντάρι.
Δεν ήταν ο Λέο ο ανταγωνιστής μου.
Ήταν η δυσλειτουργική πλευρά της οικογένειας Φαράντ.
Η πλευρά που με έβλεπε ως απειλή.
Το σκέφτηκα πολύ και νομίζω ότι είναι η καλύτερη απόφαση.
Ο Όσκαρ είναι τέλειος.
Ελάτε, να βγούμε όλοι μαζί.
Είναι συμπαθής, αποφασιστικός
και έχει μια υπέροχη ενέργεια.
Και ενώ θα ήθελα κάποιον με αλγερινές ρίζες,
αυτό δεν θα μας έκανε σοφότερους ή πιο ισχυρούς.
Σημασία έχει
ότι είναι ο σύζυγος που θέλει η κόρη μου
και ο αδερφός που χρειάζονται τα παιδιά μου.
-Ας πιούμε στην αγάπη. -Στην αγάπη.
Στην αγάπη.
Έτσι, αντί για ένα νεκρό λιοντάρι ως τρόπαιο, πήρα μια σύζυγο.
Νόμιζα ότι με αυτήν την απόφαση ο Λέο θα επέβαλε την τάξη στην οικογένεια.
Την ηγεσία.
Αλλά με τους Φαράντ, μόνο ένα πράγμα ήταν σίγουρο.
Ποτέ δεν ξέρεις τι πόλεμος σε περιμένει.
Υποτιτλισμός: Κέλλυ Τσιβίκη
Επιμέλεια: Σταυρούλα Σοκόλη